નવી દિલ્હીઃ ઈનકમ ટેક્સ વિભાગના આંકડાઓ અનુસાર કેન્દ્ર સરકારને મળનારા કુલ ડાયરેક્ટ ટેક્સમાં 50 ટકા ભાગીદારી મહારાષ્ટ્ર અને દિલ્હીની છે. મહારાષ્ટ્ર અને દિલ્હી સાથે કર્ણાટક અને તમિલનાડુની ભાગીદારીને જોડવામાં આવેતો તે 70 ટકા થઈ જાય છે. દેશમાં 30 રાજ્ય છે અને છ કેન્દ્ર શાસિત પ્રદેશ છે. એટલે કે અન્ય 30 ટકા જેટલો ડાયરેક્ટ ટેક્સ દેશના 32 અન્ય પ્રદેશોમાંથી પ્રાપ્ત થાય છે. આંકડાઓ અનુસાર ગુજરાતની વાત કરવામાં આવે તો ગુજરાત કે જે વ્યાપારી રાજ્ય કહેવાય છે તે ટેક્સ આપવામાં પાછળ છે.